Սվաս ժամանելուց հետո Իբրահիմը ծանոթացել էր Վարդանի հետ Հալիթ փաշայի խորհրդով, որի հրամանատարության տակ նա ծառայել էր առաջին Բալկանյան պատերազմի ժամանակ։ Նիհար և ջլուտ, շեշտված այտոսկրերով, նա մի քիչ կաշկանդված էր իր շարժումների մեջ։ Շեկ մազերը և մանր կապույտ աչքերը վկայում էին նրա չերքեզական ծագման մասին։ Նրա արտաքինը, որը բնորոշ չէր Անատոլիայի բնակիչների համար, նրան գրավիչ էր դարձնում և հեշտացնում էր հարաբերությունները կանանց հետ, քանի որ նա անուղղելի կնասեր էր՝ չնայած, որ արդեն երկու կին ուներ։